

Maistrova ulica 10, 1000 Ljubljana T: 01 369 59 00

 F: 01 369 59 01

 E: gp.mk@gov.si

 www.mk.gov.si

|  |
| --- |
| Številka: 6220-2/2020/137 |
| Ljubljana, 5. 7. 2021 |
| EVA / |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Uvrstitev projekta v veljavni Načrt razvojnih programov 2021 – 2024 – predlog za obravnavo |
| 1. Predlog sklepov vlade: |
| Na podlagi petega odstavka 31. člena Zakona o izvrševanju proračunov Republike Slovenije za leti 2021 in 2022 (Uradni list RS, št. 174/20) je Vlada Republike Slovenije … na redni seji dne…… pod točko … sprejela naslednjiSKLEP:V veljavni Načrt razvojnih programov 2021 - 2024 Proračuna Republike Slovenije se uvrsti projekt: 3340-21-0086 »Kulturni spomeniki –SVP projekti in intervencije za leti 2021 in 2022«. mag. Janja Garvas Hočevar v. d. generalnega sekretarjaPriloge:* Izpis projekta iz MFERAC - Obrazec 3 (1-krat)
* mnenje Ministrstva za finance

SKLEP PREJMEJO:* Ministrstvo za kulturo, Maistrova 10, 1000 Ljubljana,
* Ministrstvo za finance, Župančičeva 3, 1000 Ljubljana,
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| mag. Tanja Černe, sekretarkaIvan Oven, sekretar |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
|  |
| **4. Predstavniki vlade, ki bodo sodelovali pri delu državnega zbora:** |
| **/** |
| 5. Kratek povzetek gradiva: |
| Na podlagi Zakona o zagotavljanju sredstev za določene nujne programe Republike Slovenije v kulturi (Uradni list RS, št. 73/19, v nadaljnjem besedilu: ZZSDNPK) in 40. člena Zakona o varstvu kulturne dediščine (Uradni list RS, št. 16/08-ORZVKD93, 123/08, 8/11, 90/12, 111/13 32/16 in 21/18-ZNOrg, v nadaljnjem besedilu: ZVKD-1) so s Spremembo proračuna Republike Slovenije za leto 2021 (Uradni list RS, št. [174/20](http://www.uradni-list.si/1/objava.jsp?sop=2017-01-3414)) in Proračuna Republike Slovenije za leto 2022 zagotovljena sredstva za sofinanciranje obnove kulturnih spomenikov. Za obdobje 2021 – 2022 je za obnovo kulturnih spomenikov, ki niso v lasti države, je za programski projekt manjših naložb in intervencij (povprečna vrednost projektov do 80.000,00 EUR, povprečni znesek proračunskega sofinanciranja 40.000,00 EUR) zagotovljenih 6.128.666,42 EUR. Sredstva so namenjena lastnikom kulturnih spomenikov za sanacijo objektov, za ohranjanje in varovanje kulturne dediščine in razvijanje njenega potenciala. Ministrstvo za kulturo aktivne ukrepe finančne podpore lastnikom kulturne dediščine lahko zagotavlja le v okviru svojih proračunskih možnosti preko izvedbe javnih razpisov. Davčnih olajšav za ta namen ni. Programski projekt v javnem interesu.  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:Projekt se v celoti financira iz proračuna Ministrstva za kulturo, sredstva so zagotovljena v okviru finančnega načrta za leto 2021 in v okviru Proračuna Republike Slovenije za leto 2022 (Uradni list RS, št. 174/20). Ocenjena vrednost projekta je 6.128,666,42 EUR.  |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Ministrstvo za kulturo | 3340-21-0086 Kulturni spomeniki - SVP 2021 in 2022 | 200720 – DNPK – Spomeniki | 0 EUR | 0 EUR |
| Ministrstvo za kulturo | 3340-21-0086 Kulturni spomeniki - SVP 2021 in 2022 | 131095 -Spomeniki | 0 EUR | 0 EUR |
| SKUPAJ | 0 EUR | 0 EUR  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| Ministrstvo za kulturo | 3340-20-0110 Določeni nujni programi v kulturi | 200720 – DNPK – Spomeniki | 1.085.338,83 EUR | 837.677,08 EUR |
| Ministrstvo za kulturo | 3340-17-0018 Ohranjanje kulturne dediščine | 131095 -Spomeniki | 3.005.911,86 | 1.199.738,65 EUR |
|  | 4.091.250,69 EUR | 2.037.415,73 EUR  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Javnost ni bila povabljena k sodelovanju v skladu s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12 in 10/14) |
| (Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.
* .

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
| Dr. Vasko SimonitiMinisterPriloge:- Obrazložitev* Izpis projekta iz MFERAC - Obrazec 3 (1-krat)
* Mnenje Ministrstva za finance
 |

**Obrazložitev**

Kulturna dediščina je vrednota v vseh svojih pojavnih oblikah. Kulturna dediščina Slovenije je pomemben in nedeljiv del lokalne, regionalne, nacionalne in evropske identitete, predstavlja kakovost življenjskega okolja in je ključni vir uravnoteženega razvoja regij ter države. Dediščino so z znanjem in vedenjem ustvarili, jo prepoznavajo in ohranjajo posamezniki in družba. Je dokument obstoja narodne in državne skupnosti, vseh Slovenk in Slovencev, pripadnic in pripadnikov italijanske in madžarske narodne skupnosti ter romske skupnosti, in drugih državljank ter državljanov. Hkrati je naša dediščina s svojo pestrostjo in razprostranjenostjo po vsem ozemlju Slovenije tudi priložnost za razvoj družbe, lokalnih skupnosti in države. Skladno s 5. členom Ustave Republike Slovenije (Uradni list RS, št. 33/91-I, 42/97 – UZS68, 66/00 – UZ80, 24/03 – UZ3a, 47, 68, 69/04 – UZ14, 69/04 – UZ43, 69/04 – UZ50, 68/06 – UZ121,140,143, 47/13 – UZ148, 47/13 – UZ90,97,99 in 75/16 – UZ70a) država na svojem ozemlju skrbi za ohranjanje kulturne dediščine. Po ZVKD-1 je varstvo nepremične dediščine v javno korist. Javna korist varstva dediščine se določa v skladu s kulturnim, vzgojnim, razvojnim, simbolnim in identifikacijskim pomenom dediščine za državo in obsega tudi ohranitev dediščine in preprečevanje škodljivih vplivov.

Javni interes na področju kulture definira Zakon o uresničevanju javnega interesa v kulturi (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17 in 21/18 – ZNOrg) kot interes za ustvarjanje, posredovanje in varovanje kulturnih dobrin na državni in lokalnih ravneh, ki se uresničuje z zagotavljanjem pogojev zanj.

Prenova in ohranjanje spomeniško-varstvenih elementov vpliva na povišanje stroškov obnove objektov nepremične kulturne dediščine, kulturna dediščina zato postaja za lastnike veliko finančno breme in jih postavlja v neenakopravni položaj z drugimi lastniki nepremičnin. To nedvomno že vodi do primerov trajne izgube posameznih objektov in območij kulturne dediščine oziroma njihovih dediščinskih lastnosti.

Prav zaradi tega država udejanja javni interes na področju ohranjanja nepremične kulturne dediščine država z izvajanjem javnih razpisov za sofinanciranje kulturnih projektov na področju nepremične kulturne dediščine in pomaga lastnikom pri sofinanciranju obnovitvenih del ter konservatorsko-restavratorskih posegov za ohranjanje varovanih sestavin nepremičnih spomenikov in njihovih delov. Ker je potreb po sofinanciranju obnove kulturnih spomenikov bistveno več kot je zagotovljenih sredstev v proračunu, so v okviru Zakona o zagotavljanju sredstev za določene nujne programe Republike Slovenije v kulturi (Uradni list RS, št. 73/19) zagotovljena dodatna sredstva za ta namen. Na osnovi 40. člena ZVKD-1 Ministrstvo za kulturo udejanja javni interes tudi s sofinanciranjem interventnih ukrepov varstva brez javnega razpisa oz. poziva v primerih, ko so ti ukrepi nujni in zahtevajo takojšnjo izvedbo. Interventni ukrepi varstva kulturne dediščine so namenjeni zaščiti kulturne dediščine, ki ji zaradi poškodb in nevarnosti uničenja ali porušitve grozi izguba varovanih lastnosti. Ogroženost kulturne dediščine ne sme biti posledica namernega ali nenamernega zanemarjanja vzdrževanja lastnika, temveč posledica višje sile ali vzrokov, na katerih nastanek in delovanje upravičenec ni mogel vplivati.

*Namen projekta*

Namen programskega projekta »Kulturni spomeniki – SVP projekti in intervencije za leti 2021 in 2022« je izvajanje Zakona o zagotavljanju sredstev za določene nujne programe Republike Slovenije v kulturi (Uradni list RS, št. 73/19) in spodbujanje naložb v sanacijo kulturnih spomenikov na osnovi 40. člena Zakona o varstvu kulturne dediščine (Uradni list RS, št. 16/08-ORZVKD93, 123/08, 8/11, 90/12, 111/13 32/16 in 21/18-ZNOrg).

*Cilji projekta*

Osnovni cilj programskega projekta je ohranjanje in varovanje kulturne dediščine in razvijanje njenega potenciala.

Cilji so tudi:

* spodbujanje raznolike uporabe in ponovne uporabe spomenikov kot najpomembnejših delov kulturne dediščine ter izkoriščanje njihovih potencialov
* izboljšanje dostopnosti do spomenikov kot najpomembnejših delov kulturne dediščine;
* povečanje zavedanja o družbenih vrednotah kulturne dediščine in dvig ravni znanj in veščin, povezanih s kulturno dediščino

Ocenjena vrednost projekta v letih 2021 in 2022 znaša 6.128.666,42 EUR.

Projekt se bo v celoti izvedel po načrtovani finančni dinamiki v letih 2021 in 2022. Ocenjeno število projektov je do 150 projektov, v povprečni vrednosti 80.000 EUR. Povprečna vrednost sofinanciranja 40.000 EUR. Upravičenci do sredstev so praviloma fizične osebe, župnijski uradi ter drugi lastniki oz. upravljavci kulturnih spomenikov.

Ministrstvo za kulturo Vladi RS na podlagi 5. točke 31. člena Zakona o izvrševanju proračunov Republike Slovenije za leti 2021 in 2022 predlaga, da projekt številka 3340-21-0086 »Kulturni spomeniki – SVP projekti in intervencije za leti 2021 in 2022« uvrsti v Načrt razvojnih programov.